Le Mespris de la vie et consolation contre la mort/« Quant il faut l’enterrer, l’homme avaricieus »
# Le Mespris de la vie et consolation contre la mort/« Quant il faut l’enterrer, l’homme avaricieus »

### LV.

Quant il faut l’enterrer, l’homme avaricieus Enterre son argent, & miserable pense L'y retreuver encor si la mort le dispence De revoir du Soleil les rayons gracieus :

Par dernier testament le fol ambicieus Ordonne à son convoy une folle depence, Faisant apres sa mort triumpher son offence, Et survivre son vice à son cors vicieus :

Ne pouvant plus des piés aller à la cadence L'impudicque paillard d'espaule, & teste dance Et delaissé du vice, il ne le peut laisser.

O cerveaus obstinez, helas! est il possible Que la condition de la chair corruptible En pensant à la mort, ne vous puisse abaisser.

